[{"text_idx": "#000002", "text": "Mae dau o\u2019n tenantiaid, EvoMetric a Lafan Consulting, wedi bod yn cydweithio ar brosiect o\u2019r enw Dewin.Dwr. Nod hyn yw arloesi sut mae defnyddwyr yn profi am lygryddion mewn dw\u0302r, gan chwyldroi ffermio o bosibl!"}, {"text_idx": "#000003", "text": "Dechreuodd y daith anhygoel hon yn yr Hac Amaeth, a gafodd ei gynnal gan M-SParc. Ar o\u0302l cyflwyniad gwych, aethant ymlaen i ennill cyllid i helpu i roi\u2019r syniad ar waith! Heb arian yr Hac, ni fyddai Dewin.Dwr wedi gallu symud ymlaen ymhellach. Roeddent hefyd yn gallu sicrhau cyllid i cyflogi aelod newydd o staff!"}, {"text_idx": "#000004", "text": "Yn ogystal a\u0302\u2019r cyllid Hac, derbyniodd Geraint gymorth busnes gan M-SParc trwy garfan gyntaf ein cyflymydd Lefel Nesaf i\u2019w helpu i ddatblygu eu cynllun busnes ymhellach a chryfhau eu syniadau."}, {"text_idx": "#000005", "text": "Dyfarnwyd yr arian i ddatblygu synhwyrydd diwifr a fyddai\u2019n canfod, monitro a rhybuddio unrhyw reolwyr (yn yr achos hwn fel arfer ffermwyr) ynghylch y dystiolaeth neu\u2019r potensial ar gyfer llygredd dw\u0302r. Gall y dyfais gefnogi ffermwyr i wneud penderfyniadau gwell o ran pryd a faint o slyri a gwrtaith i\u2019w ledanu ar eu tir"}, {"text_idx": "#000006", "text": "Mae prosiectau fel hyn yn gofyn am arbenigedd a gwybodaeth ac yn cymryd amser, felly roedd ganddynt aelod o staff wedi\u2019i ariannu\u2019n llawn gan M-SParc drwy\u2019r Academi Sgiliau. Mae Dafydd Pierce-Evans wedi graddio mewn Peirianneg Electronig ac wedi cefnogi gwaith y prosiect. Mae wedi cynhyrchu\u2019r meddalwedd systemau mewnosodedig a fydd yn rhedeg calon y ddyfais!"}, {"text_idx": "#000008", "text": "Un o\u2019r datblygiadau mwyaf arwyddocaol fu mabwysiadu algorithmau \u2018Machine Learning\u2019 i lwyfan Cwmwl IoT Dewin.Dwr, o\u2019r enw \u201cPethau\u201d. Mae Dewin.Dwr yn defnyddio nodweddion \u2018adrodd namau synhwyrydd\u2019 a \u2018rhybuddio trothwy gwerth\u2019 sydd wedi\u2019u cynnwys yn Pethau fel rhai safonol ar gyfer pob modiwl cwsmer. Mae\u2019r dangosfwrdd yn dangos cyfres amser pob chwiliwr dros wahanol gyfnodau amser."}, {"text_idx": "#000012", "text": "Eisiau gwybod mwy am y gwaith mae ein tenantiaid yn ei wneud?"}, {"text_idx": "#000013", "text": "Beth hoffech chi glywed amdano?"}]